σεξτος σουβριος δεξτερ κορνηλιος πρισκος ανθυπατος λεγει ενετυχον μοι ρουτειλιος βασσος και ιουλιος μαξιμος επιμεληται υδατων των εισηγμενων τη λανπροτατη πολι υπο κλαυδιου αριστιωνος ανδρος διασημοτατου λεγοντες τους γειτνιωντας τω αγωγω και την περιξ κεκτημενους χωραν μη τετηρηκεναι το συνκεχωρημενον τοις υδασιν εις κατασκευην και ασφαλειαν του αγωγου διαστημα αλλα ακαινης εκατερωθεν ωρισμενης ην εδει μητε φυτοις μητε αροτροις ανοιγεσθαι κατα μεικρον προβαινοντας αυτον ηδη τον οχετον παραξυειν και ταις τε ρειζαις των φυτων και τοις αροτροις ανοιγιν αυτου μερη πολλα και περι τουτου διαταγμα ανεγνωσαν γεγραμμενον ουικιριου μαρτιαλιου εν ω το τε της χωρας ωρικει μετρον ου τους γειτνιωντας εκελευσεν απεχεσθαι πλεω μεν ακαινης οπωρικοις τοις φυτευουσιν ακαιναν δε τοις εις σπορον γεωργουσιν και προστειμον ωρισεν κατα των απειθουντων εγω δε ει και μη τουτο εφθακει γεγραμμενον υπο ανδρος λανπροτατου δικα[ι]ον αν ηγησαμην τους βλαπτοντας την κοινην και μεγιστην υδατων ευχρηστιαν προστειμω ειναι υπευθυνους και νυν ου μονον τηρω το διαταγμα ουικιριου μαρτιαλιου αλλα και κελευω τοις κρατιστοις επιμεληταις ουτως επεξιναι τα γεγραμμενα εν αυτω ως της [α]μελιας και προς αυτους ανηκουσης.
IEph 3217b.18-47 + Add. p. 31
IEph 3217b.18-47 + Add. p. 31